Зэи ящыгъупщэнукъым
Къэбэрдей-Балъкъэр къэрал университетым иджыблагъэ щекIуэкIащ студентхэм папщIэ къызэрагъэпэща «Страницы немеркнушей славы» VI урысейпсо щIэныгъэ-практикэ конференцыр. Ар теухуауэ щытащ Хэку зауэшхуэм ТекIуэныгъэ Иныр къызэрыщытхьрэ илъэс 71-рэ зэрырикъум.
Конференцыр къыщызэIуахым хэтащ КъБКъУ-м и проректор Баразбиев Муслъим, тхыдэмкIэ, филологиемрэ СМИ-мкIэ къуда-мэм и унафэщI Тэмазэ Муслъим, ГъуазджэмкIэ Кавказ Ищхъэрэ къэрал институтым и проректор Эфендиев ФуIэд, Къэбэрдей-Балъкъэр къэрал мэкъумэш университетым тхыдэмкIэ, философиемрэ правэмкIэ и кафедрэм и унафэщI КIарэ Мадинэ, КъБКъМУ-м и студентхэм я профсоюзым и комитетым и унафэщI Нэзрэн Беслъэн.
Баразбиев Муслъим конференцым хэтхэм фIыщIэ яхуищIащ, абы ехъулIэныгъэ къыщагъэлъэгъуэнуи ехъуэхъуащ.
«Страницы немеркнушей славы» конференцыр йокIуэкI «Тхыдэм и фэеплъ» Iуэхум щыщу. Ар къызэгъэпэщынымкIэ дэIэпыкъуэгъу хъуащ УФ-м ЩэнхабзэмкIэ и министерствэр, КъБкъУ-р, ГъуКИКъИ-р, КъБКъМУ-р, «Хэкупсэ» зэгухьэныгъэм и Къэбэрдей-Балъкъэр къудамэр.
Мы гъэм конференцым хэтащ КъБР-м и еджапIэ нэхъыщхьэхэм я студентхэмрэ егъэджакIуэхэмрэ нэмыщI, Псыхуабэ, Челябинск, Ипщэ федеральнэ университетым къикIахэ-ри. Конференцым щащIащ доклад 30-м нэблагъэ. Ахэр теухуат зауэм хэтахэм я лIыхъужьыгъэм, а зэман хьэлъэм я къару емыблэ- жу лэжьахэм, бзылъхугъэхэм хэку зауэшхуэм къыщагъэлъэгъуа бэшэчагъым, хахуагъэми.
Мы тхыгъэхэр хагъэхьащ «Страницы немеркнушей славы» фIащауэ Котляровхэ Мариерэ Викторрэ я тхылъ тедзапIэм щагъэхьэзыра къыдэкIыгъуэм.
Шал ФатIимэ.
КъБКъУ-м и пресс-IуэхущIапIэ.
